
R E F E R A T   D E  A P R O B A R E
privind acoperirea definitivă a deficitului bugetar pe  anul  2022 din excedentul 
bugetului local al  Municipiului Brad al anilor precedenți

  

Conform prevederilor art. 58 alin. 1 lit. c din Legea nr. 273/2006 a finanțelor publice locale,  cu modificările şi completările ulterioare „Excedentul anual al bugetului local rezultat la încheierea exerciţiului bugetar, pe cele două secţiuni, după efectuarea regularizărilor în limita sumelor defalcate din unele venituri ale bugetului de stat prevăzute la art. 6 lit. a), a celor exceptate la art. 6 lit. b) şi a transferurilor din bugetul de stat sau din alte bugete, precum şi după achitarea plăţilor restante, se reportează în exerciţiul financiar următor şi se utilizează, în baza hotărârilor autorităţilor deliberative pentru acoperirea definitivă a eventualelor deficite ale secţiunilor de funcţionare şi dezvoltare, după caz, la sfârşitul exerciţiului bugetar”.
Conform prevederilor punctului 5.18 Capitolul V din Normele Metodologice privind încheierea exerciţiului bugetar al anului 2022 aprobate prin O.M.F.P. nr. 4271/2022,  „operațiunile de încheiere a execuției bugetelor locale prevăzute la punctul 5.16 se efectuează în primele 5 zile lucrătoare ale lunii ianuarie 2023, cu data de 30 decembrie 2022”.
	Astfel, am inițiat prezentul proiect de hotărâre prin care am propus aprobarea acoperirii definitive a deficitului bugetar pe anul 2022 din excedentul bugetului local al municipiului Brad al anilor precedenți, după cum urmează:
· acoperirea definitivă a deficitului anului 2022 din excedentul anilor precedenți la secțiunea de funcționare sursa A (integral buget local) cu suma de 222.635,66 lei;
· acoperirea definitivă a deficitului anului 2022 din excedentul anilor precedenți la secțiunea de dezvoltare sursa A (integral buget local) cu suma de 718.476,23 lei.
     În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
	Invoc în susţinerea propunerii mele prevederile capitolului V punctul 5.16 și punctul 5.18 din Normele Metodologice privind încheierea exerciţiului bugetar al anului 2022  aprobate prin  O.M.F.P. nr. 4271/2022 şi ale art. 58 alin. 1 lit. c din Legea  nr. 273/2006 privind finanţele publice locale, cu modificările şi completările ulterioare.

